Скупштина општине Врњачка Бања на\_\_седници, одржаној дана\_\_\_\_2019.године, на основу чл. 146. Закона о привредним друштвима (''Сл. гласник РС'', бр. 36/11, 99/11, 83/14 - др. закон, 5/15 и 44/18), чл.69.Закона о јавним предузећима (''Сл.гласник РС'', бр.15/16) и чл.40.Статута општине Врњачка Бања (''Сл.лист општине Врњачка Бања'', бр.12/19), донела је

ОДЛУКУ

# О ПОВЕЋАЊУ ОСНОВНОГ КАПИТАЛА ЈАВНОГ КОМУНАЛНОГ ПРЕДУЗЕЋА ''БАЊСКО ЗЕЛЕНИЛО И ЧИСТОЋА'' ВРЊАЧКА БАЊА

Члан 1.

Укупан регистрован основни новчани капитал Јавног комуналног предузећа ''Бањско зеленило и чистоћа'' Врњачка Бањаје 200.000,00 динара.

Скупштина општине Врњачка Бања, оснивач јавног предузећа из чл.1.ове одлуке, доноси одлуку о повећању основног новчаног капитала овог јавног предузећа у износу од 8.550.000,00 динара, од чега је уплаћен износ основног новчаног капитала од 7.200.000,00 динара.

Основ повећања капитала је повећање новим улозима оснивача, а преостали износ основног новчаног капитала у износу од 1.350.000,00 динара ће се уплатити у року од шест месеци од дана доношења ове одлуке.

Члан 2.

Укупна вредност основног новчаног капитала Јавног предузећа након повећања је 8.750.000,00 динара.

Члан 3.

Удео оснивача у основном капиталу је 100 ( с т о ) одсто.

Члан 4.

Одлука о повећању основног капитала Јавног предузећа регистроваће се у складу са законом о регистрацији, у року од шест месеци од дана доношења.

Члан 5.

Основни капитал Јавног предузећа сматра се повећаним даном регистрације повећања основног капитала.

Члан 6.

Ступањем на снагу ове одлуке престаје да важи Одлука о повећању основног капитала Јавног комуналног предузећа за ''Бањско зеленило и чистоћа'' Врњачка Бања (''Сл.лист општине Врњачка Бања'', бр.31/19).

Члан 7.

Ова одлука ступа на снагуосмог дана од дана објављивања у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_ /18 од \_\_\_\_\_\_\_2018.године

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

Правни основ је садржан у чл. 146. Закона о привредним друштвима (''Сл. гласник РС'', бр. 36/2011, 99/2011, 83/2014 - др. закон, 5/2015 и 44/18), којим се регулише основe за повећање капитала, а чл.69.Закона о јавним предузећима (''Сл.гласник РС'', бр.15/16), да у обезбеђивању општег интереса, надлежни орган даје сагласност на улагање капитала.

**Разлози за доношење ове одлуке**

Разлози су садржани у Одлуци о повећању основног капитала Јавног комуналног предузећа за ''Бањско зеленило и чистоћа'' Врњачка Бања (''Сл.лист општине Врњачка Бања'', бр.31/19), којим је извршено повећање капитала у износу од 7.200.000,00 динара и опредељеним средствима у буџету за 2019.годину у износу од 1.350.000,00 динара.

**Објашњење основних правних института**

Чланом 1. предлога одлуке, у ставу 2. увећава се износ новчаног капитала јавног предузећа за укупан износ од 8.550.000,00 динара.

На основу наведене одлуке која се односила на повећање новчаног капитала, извршена је уплата у износу од 7.200.000,00 динара.

Члан 2.регулише укупан износ новчаног капитала., а у чл.3. да је удео оснивача 100%.

Члан 4. и 5. се односе на поступак регистрације повећања капитала.

Како ЈП није регистровало повећање капитала по Одлуци о повећању основног капитала Јавног комуналног предузећа за ''Бањско зеленило и чистоћа'' Врњачка Бања (''Сл.лист општине Врњачка Бања'', бр.31/19), које је износило 7.200.000 динара, а обзиром да је овај износ ушао у укупан износ повећања капитала, што је садржано у чл.1.ове одлуке, то се предлаже стављање ван снаге ове одлуке.

**Економски ефекти:** За реализацију ове одлуке средства су опредељена у буџету општине Врњачка Бања за 2019.годину.

Руководилац

Одсека за буџет и финансије

Зоран Дунић НАЧЕЛНИК

ОПШТИНСКЕ УПРАВЕ

# Руководилац

Одсека за послове органе општине Славиша Пауновић

Јасмина Трифуновић